1994-től tornázik, edzője Laufer Béla. 2004-ben a junior Európa-bajnokságon második volt lólengésben, csapatban pedig nyolcadik. A 2006-os voloszi Eb-n kilencedik lett a fő szerén és csapatban. Ugyanebben az évben a világbajnokságon a tizenkettedik helyen végzett lólengésben. 2008-ban az Európa-bajnokságon kedvenc számában 15.-ként zárt. A következő évben a vb-n 10. lett lólengésben. Az universiaden csapatban hetedik, egyéni összetettben 11. volt. 2010-ben az Európa-bajnokságon lólengésben ötödik volt. A vb-n ugyanezen a szeren 16. helyezett lett. A következő évben a világbajnokságon és az Európa-bajnokságon is egyaránt negyedik volt lólengésben. Az universiaden lólengésben nyolcadik volt, a 2012-es Európa-bajnokságon pedig ötödik lett. Az olimpián, a lólengés selejtezőjéből harmadik helyen jutott a döntőbe, ahol gyakorlat közben leesett a szerről, így 14,300 ponttal a nyolcadik helyen zárt.